Diari Oficial de la Generalitat Valenciana


Sumari del DOGV 5722, del 12-03-2008 (2008/2869)

ORDE de 4 de febrer de 2008, del conseller de Sanitat, per la qual crea els fitxers informatitzats Fotofinder, BBDD dades d'informes de farmacocinètica, BBDD SIP de la Conselleria de Sanitat i Gestor de la prestació farmacèutica Gaia.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/02/04/(1)/dof/vci/html**

### Dades del document

Número de DOGV
:   5722

Data del DOGV
:   12-03-2008

Secció del DOGV
:   I. DISPOSICIONS GENERALS

Número del document
:   2008/2869


Data del document
:   04-02-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * legislació
    * dades personals
    * base de dades
    * administració regional

ORDE de 4 de febrer de 2008, del conseller de Sanitat, per la qual crea els fitxers informatitzats Fotofinder, BBDD dades d'informes de farmacocinètica, BBDD SIP de la Conselleria de Sanitat i Gestor de la prestació farmacèutica Gaia. [2008/2869]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que s'aplica a les dades de caràcter personal registrades en un suport físic que les faça susceptibles de tractament, i a totes les modalitats d'ús posterior d'estes dades per parts dels sectors públic i privat.  
Així mateix, la llei orgànica esmentada disposa en l'article 20 que la creació, modificació, o supressió dels fitxers de les administracions públiques només poden fer-se per mitjà d'una disposició general publicada en el Boletín Oficial del Estado o en el diari oficial corresponent.  
El Decret 96/1998, de 6 de juliol del Govern Valencià, pel qual regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en este registre dels fitxers informatitzats de dades personals creats o gestionats pels distints òrgans i entitats de la Generalitat Valenciana, i també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tant, segons el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i emés l'informe preceptiu favorable de l'Advocacia General de la Generalitat,  
ORDENE  
Article 1  
Esta orde té com a objecte la creació i regulació dels fitxers informatitzats que s'indica s'allisten en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
Els titulars dels òrgans administratius responsables dels fitxers han d'adoptar les mesures de gestió i organització que resulten necessàries per a assegurar la confidencialitat, seguretat i integritat de les dades, i també les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades dels fitxers informatitzats esmentats poden exercir el dret d'accés, rectificació i cancel·lació de dades, quan siga procedent, davant de l'òrgan que es concreta en esta orde per a cada fitxer informatitzat.  
DISPOSICIÓ FINAL  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 4 de febrer de 2008  
El conseller de Sanitat  
MANUEL CERVERA TAULET  
ANNEX  
Creació de fitxers  
Conselleria de Sanitat  
Hospital Clínic Universitari de València  
Fotofinder  
1. Finalitat i ús del fitxer  
Fotografies per a diagnòstic i seguiment de lesions cutànies.  
Usos:  
- Historial clínic.  
2. Persones o col·lectius sobre els quals es pretén obtindre dades de caràcter personal  
Pacients que requerixen assistència d'este servici.  
3. Procedència, procediment i suport per a l'arreplega de dades de caràcter personal  
Procedència:  
La persona interessada.  
Procediment:  
Visita mèdica.  
Suport:  
Informàtic.  
4. Estructura bàsica del fitxer automatitzat i descripció dels tipus de dades de caràcter personal inclosos  
- Número de la Seguretat Social o de mutualitat.  
- Nom i cognoms.  
- Data de naixement.  
- Fotografies.  
5. Cessions de dades de caràcter personal i, si és el cas, transferències de dades que es prevegen a països tercers  
No se'n preveuen.  
6. Òrgan responsable del fitxer  
Hospital Clínic Universitari de València.  
7. Servicis o unitats en els quals es poden exercir els drets d'accés, rectificació i cancel·lació  
Servici de Dermatologia de l'Hospital Clínic Universitari de València.  
8. Mesures de seguretat amb indicació del nivell bàsic, mitjà o alt exigible  
Nivell alt, segons els criteris arreplegats en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.  
BBDD dades d'informes de farmacocinètica  
1. Finalitat i ús del fitxer  
Registre de pacients als quals s'han fet determinacions de nivells de medicaments, per a consultar determinacions anteriors d'un pacient.  
Gestió d'enviaments d'informes amb els resultats de pacients no ingressats en l'hospital.  
Elaboració d'indicadors d'activitat.  
Usos:  
- Historial clínic.  
- Fins científics, històrics i estadístics.  
2. Persones o col·lectius sobre els quals es pretén obtindre dades de caràcter personal  
Pacients als quals es fan determinacions de nivells plàsmics de medicaments en el Servici de Farmàcia.  
3. Procedència, procediment i suport per a l'arreplega de dades de caràcter personal  
Procedència:  
- La persona interessada.  
- Altres persones físiques diferents de l'afectada o el seu representant legal.  
Procediment:  
- Formularis o cupons.  
Suport:  
- Paper.  
4. Estructura bàsica del fitxer automatitzat i descripció dels tipus de dades de caràcter personal inclosos  
- Nom i cognoms.  
- Determinacions de nivells de medicament.  
5. Cessions de dades de caràcter personal i, si és el cas, transferències de dades que es prevegen a països tercers  
No se'n preveuen.  
6. Òrgan responsable del fitxer  
Hospital Clínic Universitari de València.  
7. Servicis o unitats en els quals es poden exercir els drets d'accés, rectificació i cancel·lació  
Servici de Farmàcia.  
8. Mesures de seguretat amb indicació del nivell bàsic, mitjà o alt exigible  
Nivell alt, segons els criteris arreplegats en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.  
BBDD SIP de la Conselleria de Sanitat  
1. Finalitat i ús del fitxer  
Identificació i acreditació dels usuaris amb dret a la prestació sanitària dins de l'Agència Valenciana de Salut.  
Usos:  
- Fins científics, històrics o estadístics.  
- Gestió i control sanitari.  
- Gestió de la targeta sanitària.  
2. Persones o col·lectius sobre els quals es pretén obtindre dades de caràcter personal  
Usuaris de l'Agència Valenciana de Salut.  
3. Procedència, procediment i suport per a l'arreplega de dades de caràcter personal  
Procedència:  
- La persona interessada.  
- Administracions públiques.  
Procediment:  
Formulari o cupons.  
Suport:  
Paper.  
4. Estructura bàsica del fitxer automatitzat i descripció dels tipus de dades de caràcter personal inclosos  
- DNI/NIF.  
- Número de la Seguretat Social o de mutualitat.  
- Nom i cognoms.  
- Adreça.  
- Telèfon.  
- Data de naixement.  
- Lloc de naixement.  
- Sexe.  
- Nacionalitat.  
5. Cessions de dades de caràcter personal i, si és el cas, transferències de dades que es prevegen a països tercers  
No se'n preveuen.  
6. Òrgan responsable del fitxer  
Hospital Clínic Universitari de València.  
7. Servicis o unitats en els quals es poden exercir els drets d'accés, rectificació i cancel·lació  
Servici de Farmàcia.  
8. Mesures de seguretat amb indicació del nivell bàsic, mitjà o alt exigible  
Nivell bàsic, segons els criteris arreplegats en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.  
Gestor de la prestació farmacèutica Gaia  
1. Finalitat i ús del fitxer  
- Informació qualitativa i quantitativa d'especialitats farmacèutiques i productes sanitaris prescrits, dispensats i finançats pel Sistema Nacional de Salut.  
- Control de la distribució i entrega als facultatius de talonaris de receptes mèdiques del Sistema Nacional de la Salut.  
Usos:  
- Registre d'entrada i eixida de documents.  
- Fins científics, històrics o estadístics.  
- Gestió d'estadístiques internes.  
2. Persones o col·lectius sobre els quals es pretén obtindre dades de caràcter personal  
Metges que prescriuen medicaments i productes sanitaris en receptes a càrrec del Sistema Nacional de Salut.  
3. Procedència, procediment i suport per a l'arreplega de dades de caràcter personal  
Procedència:  
La persona interessada.  
Procediment:  
Formulari o cupons.  
Suport:  
Paper.  
4. Estructura bàsica del fitxer automatitzat i descripció dels tipus de dades de caràcter personal inclosos  
- DNI/NIF.  
- Nom i cognoms.  
- Número de col·legiat.  
5. Cessions de dades de caràcter personal i, si és el cas, transferències de dades que es prevegen a països tercers  
No se'n preveuen.  
6. Òrgan responsable del fitxer  
Hospital Clínic Universitari de València.  
7. Servicis o unitats en els quals es poden exercir els drets d'accés, rectificació i cancel·lació  
Servici de Farmàcia.  
8. Mesures de seguretat amb indicació del nivell bàsic, mitjà o alt exigible  
Nivell bàsic, segons els criteris arreplegats en el Reial Decret 994/1999, d'11 de juny, que aprova el Reglament de Mesures de Seguretat dels fitxers informatitzats que contenen dades de caràcter personal.


Còpia Permalink ELI